ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ԳԵՏՔ ԲՆԱԿԱՎԱՅՐԻ «ԳԵՏՔԻ ԳԵՆԵՐԱԼ - ՄԱՅՈՐ ԱՐՏՈՒՇ ԹԱԴԵՎՈՍԻ ՀԱՐՈՒԹՅՈՒՆՅԱՆԻ ԱՆՎԱՆ ՄԻՋՆԱԿԱՐԳ ԴՊՐՈՑ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՖԻԶԿՈՒԼՏՈՒՐԱՅԻ ԴԱՀԼԻՃԻ ՎԵՐԱՆՈՐՈԳՄԱՆ ՀԱՄԱՐ ԳՈՒՄԱՐ ՏՐԱՄԱԴՐԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ

Դպրոց հաճախում են թվով 73 աշակերտներ, ֆիզկուլտուրայի դահլիճը կառուցվել է 2000 թվականին, մինչև այժմ ոչ մի անգամ չի վերանորոգվել և գտնվում է անմխիթար վիճակում, որի պատճառով հնարավոր չէ լիարժեք դասավանդել ֆիզկուլտուրա առարկան: Դպրոցի ֆիզկուլտուրայի դահլիճում նախկինում անցկացվել են կրթամշակութային միջոցառումներ՝ բանակի տոն, տարեցների օր, մարտի 8, ներհամայնքային սպորտլանդիաներ,տիկնիկային թատրոնի կողմից կազմակերպած դիտումներ: Համայնքի ավագանու քննարկմանը ներկայացրած նախագիծը կյանքի կոչելիս՝ դպրոցը կունենա միանգամայն նոր, հիմնանորոգված, տաք և հարմարավետ մարզադահլիճ, որը էականորեն կբարելավի ֆիզկուլտուրա առարկայի դասավանդման պայմանները:Աշակերտները ավելի նպաստավոր միջավայրում կզբաղվեն մարմնակրթությամբ, առաջնային կդառնա առողջ ապրելակերպը, բնակավայրի երիտասարդ տարիքի բնակիչները ցանկության դեպքում կկարողանան մարզվել սպորտային խմբակներում: Վերանորոգված մարզադահլիճում նորից կանցկացվեն կրթամշակութային և համայնքային նշանակության միջոցառումներ: